ચર્ચાતી વિગત મુજબ બગસરા શહેર ભાજપ પ્રમુખ એ. વી. રીબડીયા સાંજના સુમારે અમરપરા વિસ્તારમાં હતા ત્યારે એ જ વિસ્તારમાંથી ભાજપના નગરસેવિકા રેખાબેન પરમારનો પુત્ર સિતાંશુએ શહેર ભાજપ પ્રમુખ સાથે જીભાજોડી કરી માથાકુટ શરૂ કરી હતી અને આવેશમાં આવી માથામાં ઈંટ ફટકારી દેતા શહેર ભાજપ પ્રમુખ ત્યાંજ ઢળી પડયા હતા જેથી તેમને તાત્કાલિક સારવાર અર્થે સરકારી દવાખાને ખસેડવામાં આવ્યા હતા જયાં તેમની હાલત સુધારા પર છે પરંતુ માથામાં ઈજા હોવાથી અમરેલી ખસેડવાની તજવીજ શરૂ કરવામાં આવી છે.